Școlile care vor găzdui secţii de votare vor fi închise de vineri până marți.
Școlile care vor găzdui secţii de votare vor fi închise înainte și după alegeri. Cursurile nu vor fi suspendate, ci vor fi susţinute online. Școlile vor fi închise pentru dezinfecție înainte și după alegerile locale.
De pe 25, școlile din toată țara, în care se organizează secții de votare duminică, se închid pentru profesori și elevi. Toate orele se mută online.Asta în condițiile în care și profesorii și elevii se plâng oricum de cât de greu le e să țină cursurile pe internet.Profesorii și elevii sunt bulversați, însă speră să primescă susținere din partea directorilor de școală și să existe conexiune bună la internet. Profesorii speră să nu apară dificultăți sau erori și să poată să își desfășoare orele în online. Directorii cer părinților să fie atenți și să îi supravegheze pe copii.Părinții caută în acest moment soluții, pentru că au primit vestea recent. Caută persoane care să poată sta cu cei mici, deoarece nefiind o anchetă epidemiologică, statul nu poate să le ofere părinților zile libere.Cei de la minister spun că era nevoie de o astfel de decizie, pentru că majoritatea secțiilor de votare sunt în școli. În țară sunt peste 18.700 de secții de votare.Luni și marți se va învăța tot de acasă pentru a se dezinfecta sălile.